लक्ष्मणगढ़ में नागरिक परिषद के दूसरे सुलभ सुविधा केंद्र का लोकार्पण किया
स्वच्छलक्ष्मणगढ़, स्वस्थ लक्ष्मणगढ़ अभियान के अंतर्गत लक्ष्मणगढ़ नागरिक परिषद द्वारा रविवार को उपखंड मुख्यालय पर दूसरे सार्वजनिक सुलभ सुविधा केंद्र का लोकार्पण किया गया।
परिषद के सचिव पवन गोयनका ने बताया कि एसडीएम कार्यालय एवं सिविल न्यायालय के सामने ग्रीनप्लाई इंडस्ट्रीज के सौजन्य से नागरिक परिषद द्वारा निर्मित शौचालय का लोकार्पण एसडीएम अनिल महला, राष्ट्रीय सचिव अशोक चूड़ीवाला, प्रवासी उद्योगपति जुगल जाजोदिया, स्थानीय अध्यक्ष विष्णु भूत, चेयरमैन प्रतिनिधि पवन बूंटोलिया सहित अन्य अतिथियों ने किया। इस अवसर पर परिषद की आगामी योजनाओं पर प्रकाश डालते हुए राष्ट्रीय सचिव अशोक चूड़ीवाला ने बताया कि स्वच्छता अभियान के बाद परिषद सामूहिक विवाह के आयोजनों की दिशा में काम करेगी।
उपाध्यक्ष राजकुमार पारीक ने परिषद द्वारा चलाए जा रहे प्रकल्पों के बारे में बताया कि उपखंड मुख्यालय पर आधा दर्जन सार्वजनिक स्थानों पर सुलभ शौचालय बनने हैं। इनमें दूसरे का रविवार को लोकार्पण किया गया। एसडीएम अनिल महला ने परिषद के सेवा कार्यों को अनुकरणीय बताते हुए कहा कि प्रवासियों का अपनी जन्मभूमि के प्रति इतना लगाव अपने आप में अनूठा है। उनके द्वारा विकास एवं सेवा के किसी भी प्रकल्प में प्रशासन की ओर से हरसंभव सहयोग का भरोसा दिलाया। इस अवसर पर तहसीलदार दयाचंद, पालिका ईओ नवनीत कुमार, युवा प्रकोष्ठ अध्यक्ष जगदीश सैनी, मनोज सारण, संतोष जाजोदिया, एडवेाकेट नटवरलाल जोशी, सत्यनारायण सैनी, कमल तोदी, सुरेश बजाज सहित बड़ी संख्या में प्रबुद्धजन, अधिवक्ता उपस्थित रहे। संचालन छगनलाल शास्त्री ने किया।
लक्ष्मणगढ़. सार्वजनिक सुविधा केंद्र का लोकार्पण करते हुए।
hin_Deva hin_Deva hin_Deva hin_Deva awa_Deva